text: AC Horsens kæmper sig til point i Parken
  12 august 2017 kl. 18.37
  AC Horsens fik et enkelt point med fra den svære udekamp mod FC. København. Trods et hårdt pres fra hjemmeholdet  i anden halvleg endte kampen 1-1.
  AC Horsens fortsætter med at imponere i denne sæson. Efter en kamp med hård fight fik holdet fortjent uafgjort.
  Bubacarr Sanneh scorede i første halvleg til 1-0, og den føring holdt frem til der var spillet 77 minutter, hvor Federico Santander fik udlignet for FCK.
  AC Horsens har nu fået 10 point i de første fem kampe, og det betyder, at holdet lige nu er på andenpladsen i Superligaen.
  